**ZAVOD ZA HITNU MEDICINU**

**OSJEČKO-BARANJSKE ŽUPANIJE**

**OSIJEK, JOSIPA HUTTLERA 2**

**Klasa**: **131-01/16-01/1**

**Ur. broj**: **381-16/20**

**U Osijeku, 05. prosinac 2016. godine**

Temeljem članka 22. Statuta Zavoda za hitnu medicinu Osječko-baranjske županije, odobrenja Plana specijalizacija za 2016. g. Ministarstva zdravlja od 29. lipnja 2016. g.(KLASA: 131-01/16-01/167,URBROJ:534-03-1-1/4-16-2), Pravilnika o specijalističkom usavršavanju doktora medicine (N.N.br. 100/11, 133/11, 54/12, 49/13, 139/14, 116/15, 62/16 i 69/16) i odredbi Pravilnika o mjerilima za prijam specijalizanata (NN br. 83/15), Ravnateljica Zavoda za hitnu medicinu Osječko-baranjske županije Osijek, J. Huttlera 2 raspisuje

**JAVNI NATJEČAJ**

za prijem u radni odnos na neodređeno vrijeme doktora medicine, s probnim radom od šest mjeseci , zbog provođenja specijalističkog usavršavanja iz:

**HITNE MEDICINE** – 2 izvršitelja (m/ž)

Opći uvjeti koje pristupnik za odobravanje specijalizacije mora ispunjavati:

* zdravstveni radnik sa završenim integriranim preddiplomskim i diplomskim studijem zdravstvenog usmjerenja - doktor medicine
* odobrenje za samostalan rad

Pristupnici su obvezni **uz prijavu** na natječaj priložiti sljedeću dokumentaciju.:

* životopis
* presliku domovnice i osobne iskaznice
* presliku rodnog lista
* presliku diplome o završenom obrazovanju
* elektronički zapis (ili potvrda) izdano od strane Hrvatskog zavoda za mirovinsko osiguranje o evidentiranom radnom stažu, **ne starije od dana objave ovog natječaja**
* uvjerenje nadležnog suda da se protiv podnositelja prijave ne vodi kazneni postupak, **ne starije od 6 mjeseci** **od dana objave ovog natječaja**
* presliku potvrde o položenome stručnom ispitu
* presliku odobrenja za samostalan rad (licenca)
* presliku prijepisa položenih ispita na studiju
* presliku potvrde o općem prosjeku ocjena tijekom studija te duljini trajanja studija
* presliku nagrada za vrijeme studija
* presliku potvrde o statusu poslijediplomskog doktorskog studija
* popis objavljenih radova i preslike radova
* presliku ugovora o radu ako je pristupnik radio u primarnoj zdravstvenoj zaštiti

Sukladno čl. 13. Zakona o ravnopravnosti spolova na natječaj se mogu javiti osobe oba spola.

Rok za podnošenje prijave na natječaj je osam (8) dana od dana objave natječaja u „Narodnim novinama“.

Nepotpune i nepravodobne prijave neće se razmatrati.

Povjerenstvo će u roku od 15 dana od dana završetka roka za prijavu na natječaj, a prije provođenja razgovora s pristupnicima, na oglasnoj ploči i web stranici Zavoda za hitnu medicinu Osječko-baranjske županije objaviti listu pristupnika s istaknutim bodovima koje su stekli prema pojedinom mjerilu.

S pristupnicima koji ispunjavaju formalne uvjete iz natječaja i koji su podnijeli urednu prijavu sa svim traženim dokazima o ispunjavanju uvjeta iz natječaja obavit će se razgovor u roku od 30 dana od isteka roka za prijavu na natječaj. Na razgovoru, pristupnici su obvezni Povjerenstvu predočiti izvornike dokumenata.

Pristupnicima će poziv za razgovor biti upućen putem elektroničke pošte, stoga je potrebno u prijavi naznačiti i e-mail adresu u prijavi na natječaj, a termini razgovora bit će objavljeni na web stranici Zavoda za hitnu medicinu Osječko-baranjske županije.

Odluka o izboru specijalizanata objaviti će se na oglasnoj ploči i web stranici Zavoda za hitnu medicinu Osječko-baranjske županije u roku od 20 dana od dana razgovora s Povjerenstvom.

Ako pristupnik ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Pristupnici koji ostvaruju pravo prednosti pri zapošljavanju dokazuju to preslikom rješenja ili potvrdom o priznatom statusu (prema Zakonu o pravima hrvatskih branitelja iz Domovinskog rata i članova njihovih obitelji, „Narodne novine“ br. 174/04, 92/25, 02/07, 107/07, 65/09, 137/09, 164/10, 55/11, 140/12, 19/13, 33/13 i 148/13 92/14.). Potvrda ne može biti starija od 6 mjeseci u trenutku podnošenja zahtjeva.

Pristupnici koji ostvaruju prednost pri zapošljavanju dužni su dostaviti i potvrdu o nezaposlenosti Hrvatskog zavoda za zapošljavanje **izdanom u vrijeme trajanja ovog natječaja**, te dokaz iz kojeg je vidljivo na koji način mu je prestao radni odnos kod posljednjeg poslodavca (ugovor, rješenje, odluka i sl.).

Zavod za hitnu medicinu Osječko-baranjske županije zadržava pravo poništenja natječaja bez obveze obrazlaganja svoje odluke i bez ikakve odgovornosti prema pristupnicima.

Prijava na natječaj s potrebnim dokazima o ispunjavanju uvjeta iz natječaja dostavlja se na adresu: Zavod za hitnu medicinu Osječko-baranjske županije, 31 000 Osijek, Josipa Huttlera 2, s naznakom: ***„Za natječaj za specijalizaciju iz hitne medicine“.***

O rezultatu natječaja svi pristupnici biti će obaviješteni u zakonskom roku putem web stranice Zavoda za hitnu medicinu Osječko-baranjske županije.

**ZAVOD ZA HITNU MEDICINU**

**OSJEČKO-BARANJSKE ŽUPANIJE**